ትግርኛ BBC News, ትግርኛናብቲ ትሕዝቶ ቀጽሉ ክፍልታት ዜና ቪድዮ ኣመና ፍቱዋት ዜና ቪድዮ ኣመና ፍቱዋት ቱር ዲ ለስፕዋ፡ ኤርትራውያን ተቐዳደምቲ ዓወት ኣመዝጊቦም 5 ለካቲት 2019 ምንጪ ስእሊ, Tour de L'espoir/Twitter መግለጺ ስእሊ, ዕውታት ካልኣይ መድረኽ ናትናኤል ተስፋጽዮን (ጸጋም) ናትናኤል መብራሕቶም (የማን) ካሜሩን ኣብ ዝካየድ ዘሎ ናይ ትሕቲ 23 ዓመት ዋንጫ ቅድድም ብሽክለታ ሃገራት፡ ኤርትራ ብጋንታን ብውልቅን ትመርሕ ኣላ። 102 ኪሜ ዝሸፈነ ካልኣይ መድረኽ ቱር ዲ ለስፕዋ ሎሚ ቁጠባዊት ማእከል ካሜሩን ኣብ ዝኾነት፡ ወደባዊት ከተማ ዱዋላ ተኻይዱ። ኣብዚ መድረኽ ፖርቱጋላዊ ካምፖስ ፍራንሲስኮ ክዕወት እንከሎ ኤርትራዊ ናትናኤል ተስፋጽዮን ብተመሳሳሊ ግዜ ካልኣይ፡ ጃፓናዊ ማትሱዳ ሾይ ሳልሳይ፡ ኤርትራዊ ያቆብ ደበሳይ ድማ ራብዓይ ኮይኖም ውድድሮም ዛዚሞም። ኣብ ሓፈሻዊ ግዜ፡ ኤርትራዊ ናትናኤል መብራህቶም ብጫ ማልያ ወድዩ ነቲ ውድድር ክመርሖ ከሎ፡ ካልኣይ ያቆብ ደበሳይ፡ ሳልሳይ ፊሊጶስ ክብረኣብ፡ ራብዓይ ዳንኤል ሃብተሚካኤል ብምዃን፡ ኤርትራውያን ጸብለል ኢሎም ኣለው። ዓወትታት ኤርትራውያን ተቐዳደምቲ ብሽክለታ፡ ቀደምን ሎምን ጋንታ ብሽክሌታ ኤርትራ ኣብ ውድድር ካሜሩን ሳልሰይቲ ወጺኣ ናትናኤል ተስፋጽዮን፡ 32 ነጥቢ ብምሕፋስ ቀጠልያ ማልያ ክወዲ በቒዑ ኣሎ። ሞሮካዊ ላሀን ሳበሂ ካልኣይ ኤርትራዊ ደበሳይ ያቆብ ደማ ሳልሳይ ኮይኖም ይስዕብዎ። ብሰኑይ ኣብ ዝተኻየደ ናይ ጋንታ ናይ ግዜ ውድድር ቀዳመይቲ ኮይና ዝዛመት ሃገራዊት ጋንታ ኤርትራ፡ መሪሕነታ ከተደልድል ከላ፡ ኣልጀርያን ፖርቱጋልን ካልኣይትን ሳልሰይትን ኮይነን ይስዕባ ኣለዋ። ሃገራዊት ጋንት ኢትዮጵያ ሓደ ደቒቕ ድሒራ ሻድሻይ ተርታ ሒዛ ትርከብ። ሎሚ ዓመት ንኻልኣይ ግዚኡ ዝካየድ ዘሎ ቱር ዲ ለስፕዋ፡ ዙር ተስፋ ብዝብል ስም ይሰላሰል ኣሎ። ምንጪ ስእሊ, Screenshot procyclingstat መግለጺ ስእሊ, ካልኣይ መድረኽ ቱር ዲ ለስፕዋ፡ ብግዜ ኣብ ዝሓለፈ ዓመት 14 ጋንታታት ዘሳተፈ እዚ ውድድር፡ ሎሚ ካብ ኣፍሪቃ ወጻኢ ዝኾና ጋንታታት ኣርጀንቲና፡ ኤኳዶር፡ ጃፓን፡ ሞናኮን ፖርቱጋልን ኣሳቲፉ። ተዓወትቲ እዚ ውድድር ኣብ ፈረንሳ ዝካየድ ቱር ዲ ለ ኣቨኒ ናይ ምስታፍ ዕድል ክህልዎም እዩ። ቱር ዲ ለስፕዋ ናይ ትሕቲ 23 ዓመት ዋንጫ ቅድድም ብሽክለታ ሃገራት ኮይኑ ኣብ ዝሓለፈ ዓመት ርዋንዳ ክትዕወተሉ ከላ፡ ኤርትራ ንሞሮኮ ስዒባ ሳልሰይቲ ኮይና ምዝዛማ ይዝከር። እቲ ውድድር ኣብ ትሕቲ ኣላይነት ፌደረሽን ቅድድም ብሽክለታ ካሜሩን፡ ቪቨንዲ ስፖርትስ ብዝተባህለ ትካል እዩ ዝካየድ። ዕላማ እቲ ውድድር ንደረጃ ኣፍሪቃውያን ተቐዳደምቲ ንምምሕያሽ ምዃኑ ወግዓዊ መርበብ ሓበሬታ እቲ ውድድር ይገልጽ። እቲ ሎሚ ዓመት ንካልኣይ ግዚኡ ዝተዳለወ ውድድር ክሳብ 9 ለካቲት 2019 ክቕጽል'ዩ። ዜናታት ሕብረት ኣውሮጳ ኣብ ትግራይ ገበናት ኲናት ተፈጺሙ ክኸውን ከምዝኽእል ስክፍትኡ ገሊጹ16 ጥሪ 2021 ቦቢ ዋይን፡ “ንህይወተይን ህይወት በዓልቲ ገዛይን ተጨኒቐ ኣለኹ”ቅድሚ 7 ሰዓታት ስለምንታይ ንፓትሪስ ሉሉምባ ምዝካር ኣድለየ?ቅድሚ 6 ሰዓታት ኣዘራረብቲ ዛዕባታት እናኸረረ ዝመጽእ ዘሎ ጎንጺ ዶብ ኢትዮጵያን ሱዳንን14 ጥሪ 2021 ክልል ኦሮሚያ፡ መምህር ኪቲላ ጉዳታ ስለምንታይ'ዩ 'ተረሺኑ'?12 ጥሪ 2021 3:42 ቪድዮ, ብዛዕባ ፕረዚደንታዊ መረጻ ኡጋንዳ እንታይ ትፈልጡ?, ዕምሪ ፈነወ 3,4212 ጥሪ 2021 ኣብ ኣፍሪቃ ዘሎ መዓልታዊ ዝርገሐ ኮሮናቫይረስ ዘርኢ ሰሌዳ24 መጋቢት 2020 ሱዳን ኣብ መስርሕ ልዝብ ግድብ ሕዳሰ ኣይተሰማመዐትን11 ጥሪ 2021 ምስ ሱዳን ዘሎ ምስሕሓብ ‘ዶብ ናብ ዝነበሮ ተመሊሱ ብሰላም ክፍታሕ ኣለዎ’- ኢትዮጵያ7 ጥሪ 2021 ቦይንግ 737 ነፋሪት ኢንዶኔዥያ ዝወደቐትሉ ከባቢ ተፈሊጡ ተባሂሉ10 ጥሪ 2021 ኣብ ኣብያተ ማእሰርቲ ስዑዲ ዓረብ ዝሳቐዩ ኢትዮጵያውያን፡ መንግስቲ ናብ ዓዶም ክመልሶም ይምሕጸኑ7 ጥሪ 2021 ኣቶ ጃዋር መሓመድ ዝርከቦም ክሱሳት ሎሚ ኣብ ቤት ፍርዲ ቀሪቦም12 ጥሪ 2021 ብብዝሒ ዝተነበ 1 ላዕለዎት መሪሕነት ህወሓት ትማሊ ናብ ቤት ፍርዲ ቀሪቦም 2 ኣብ 50 ግዝኣታት ኣመሪካ ብኣጽዋር ዝተዓጀበ ተቓውሞ ከይካየድ ተሰጊኡ 3 ኡጋንዳ፡ ፕረዚደንት ዩወሪ ሙሰቨኒ ከምዝተዓወተ ተገሊጹ 4 ወድብ ኣንጌላ መርክል፡ ሓድሽ ኣቦ መንበር መሪጹ 5 ሕብረት ኣውሮጳ ኣብ ትግራይ ገበናት ኲናት ተፈጺሙ ክኸውን ከምዝኽእል ስክፍትኡ ገሊጹ 6 ኣብ ትግራይ ምሉእ ኣገልግሎታት መብራህትን ስልክን መዓስ ክጅምር ይኸውን?
